Fødevarestyrelseni, 15. juli 2021

MISSINGIUT

Nerukkaatissanut akussat pillugit inatsit pillugu peqqussut

UAGUT MARGRETHEP AAPPAAT, Guutip saammaasineratigut Danmarkip Droninngia, uppernarsarparput:

Nerukkaatissanut akussat pillugit inatsimmi nr. 282, 8. maj 1991-imeersumi § 91, nerukkaatissanut akussat pillugit inatsisip aamma aalisakkat aamma aalisakkanik tunisassiat pitsaassusiinik misissuineq pillugu inatsisip allanngortinneqarnissaannut inatsimmi nr. 225, 27. marts 1996-imeersumi § 42, ukiumut naatsorsuutit pillugit inatsisip aamma inatsisit allat assigiinngitsut allanngortinneqarnissaannut inatsimmi nr. 341, 27. april 2011-meersumi § 193, Ministeriet for Fødevarer, Landbrug aamma Fiskerip susassaqarfiini digitalimik attaveqartussaatitaanermut il. il. aalajangersakkat assigiinngitsut allanngortinneqarnissaannut inatsimmi nr. 1459, 17. december 2013-imeersumi 184, Miljø aamma Fødevareklagenævneti pillugu inatsimmi nr. 1715, 27. december 2016-imeersumi § 955 aamma uumasuuteqarneq pillugu inatsisip, inuussutissat pillugit inatsisip aamma nerukkaatissanut akussat pillugit inatsisip allanngortinneqarnissaannut inatsimmi nr. 721, 8. juni 2018-imeersumi § 56, malillugit aalajangersarneqarpoq inatsit Kalaallit Nunaannut atuutissasoq imatut allanneqarluni:

**§ 1.** Inuussutissanut, nunalerinermut aamma aalisarnermut ministerip nerukkaatissanut akussat pillugit malittarisassat aalajangersarsinnaavai, tassunga ilagitillugit suliaqarneq, tunisassiorneq, piliorneq, kinguaassiortitsineq aamma naatitsineq, atuineq, toqqortaateqarneq, pisineq, tunisineq, siammarterineq aamma pilerisaarineq. Aamma ministerip nerukkaatissanut akussanik eqqussineq, avammut tunisassiorneq aamma assartuineq pillugit malittarisassat aalajangersarsinnaavai.

*Imm. 2*. (Kalaallit Nunaannut atuutilersinneqassanngilaq).

*Imm. 3*. Inuussutissanut, nunalerinermut aamma aalisarnermut ministerip imm. 1 aamma imm. 2 malillugit aalajangersakkanik aalajangersaanerminut atatillugu ilaatigut makkua pillugit malitassianik aalajangersaasinnaavoq,

1. tunisassiornermik aamma tuniniaanermik suliffeqarfinnik kiisalu nioqqutissanik nunanit allanit tikiussuisitsisartunik nalunaarsuineq aamma akuersineq,

1 ) Aalajangersagaq imatut oqaasertaqarpoq: ”Inatsit Savalimmiunut aamma Kalaallit Nunaannut atuutinngilaq, kisianni kunngip peqqussutaatigut Kalaallit Nunaannut atuutilersinneqarsinnaavoq, Kalaallit Nunaanni pissutsinut immikkut ittunut naapertuuttunik nikinganeqartillugu.”

2) Aalajangersagaq imatut oqaasertaqarpoq: ”Inatsit Savalimmiunut aamma Kalaallit Nunaannut atuutinngilaq, kisianni kunngip peqqussutaatigut Kalaallit Nunaannut atuutilersinneqarsinnaavoq, Kalaallit Nunaanni pissutsinut immikkut ittunut naapertuuttunik nikinganeqartillugu.”

3 ) Aalajangersagaq imatut oqaasertaqarpoq: ”Inatsit Savalimmiunut aamma Kalaallit Nunaannut atuutinngilaq, kisianni §§ 1, 3, 5, 8 aamma 9 tamakkiisumik ilaannakortumilluunniit kunngip peqqussutaatigut Kalaallit Nunaannut atuutilersinneqarsinnaapput, Kalaallit Nunaanni pissutsinut immikkut ittunut naapertuuttunik allannguuteqartillugit.”

4) Aalajangersagaq imatut oqaasertaqarpoq: ”Inatsit Savalimmiunut aamma Kalaallit Nunaannut atuutinngilaq, taamaattoq tak. imm. 2.

*Imm. 2.* Inatsimmi §§ 1, 4 aamma 7-9 tamakkiisumik ilaannakortumilluunniit kunngip peqqussutaatigut Kalaallit Nunaannut atuutilersinneqarsinnaapput, Kalaallit Nunaanni pissutsinut immikkut ittunut naapertuuttunik allannguuteqartillugit.”

5 ) Aalajangersagaq imatut oqaasertaqarpoq: ”Inatsit Savalimmiunut aamma Kalaallit Nunaannut atuutinngilaq, kisianni §§ 41, 44, 60, 61, 62, 71, 73, 81, 82 aamma 87 tamakkiisumik ilaannakortumilluunniit kunngip peqqussutaatigut Kalaallit Nunaannut atuutilersinneqarsinnaapput, Kalaallit Nunaanni pissutsinut immikkut ittunut naapertuuttunik allannguuteqartillugit.”

6 ) Aalajangersagaq imatut oqaasertaqarpoq: ”Inatsit Savalimmiunut aamma Kalaallit Nunaannut atuutinngilaq, kisianni tamakkiisumik ilaannakortumilluunniit kunngip peqqussutaatigut Kalaallit Nunaannut atuutilersinneqarsinnaavoq, Kalaallit Nunaanni pissutsinut immikkut ittunut naapertuuttunik allannguuteqartillugu.”

1. nerukkaatissanik pilersitsinermut imaluunniit taakkununnga akussanik pilersitsinermut tunisassianik naasuneersunik aamma uumasuneersunik kiisalu akussanik uumassusilinneersunik aamma uumassusilinneersuunngitsunik atuineq,
2. tunisassiat saligaatsuunissaat isumannaarniarlugu tunisassiornermik aaqqissuussineq,
3. nerukkaatissat akuinik nalunaarsuineq, aamma taakkuninnga poortuineq nalunaaqutsiinerlu,
4. nerukkaatissat taagutaat,
5. akussat kissaatigineqanngitsut akuginerinut killigititat aamma nerukkaatissanut akussat akui,
6. naajuitsunut laboratorianik akuersineq aamma nakkutilliineq kiisalu misissueqqissaarnermut periutsinik akuersineq aamma sulinermut malitassiat,
7. tunisassiornermut, eqqussinermut, peqqumaasiveqarnermut aamma tuniniaanermut naatsorsuutit,
8. nerukkaatissanut akussanik pisinermut aamma tunisinermut paasissutissanik tunniussineq, tassunga ilagitillugit nerukkaatissanut akussanut akuutissianik, aammalu taakkununnga paasissutissanik nalunaarutiginninneq,
9. inatsisip aamma inatsit malillugu aalajangersakkanik malinninneq pillugu nakkutilliineq kiisalu nakkutilliinerup aamma misissueqqissaarnerup inernerinik tamanut saqqummiussineq aamma
10. inatsimmik kiisalu inatsit malillugu malittarisassanik aammalu aalajangersakkanik malinninnermik nakkutilliinermut aamma atuutsitsinermut aningaasartuutinut tamakkiisumik imaluunniit ilaannakortumik akiliineq.

*Imm. 4*. Imm. 3, nr. 10 malillugu nakkutilliinermi aamma misissueqqissaarnermi inernerusunik tamanut saqqummiussineq pillugu malittarisassanik aalajangersaanermi, ministeri atermik taasilluni nakkutilliineq tunngavigalugu inatsit naapertorlugu imaluunniit inatsit malillugu malittarisassat atuutilersinneqarsimasut malillugit pineqaatissartaliinernut inernerusunik kiisalu suussutsinik aamma annertussutsinik tamanut saqqummiussinermut malittarisassanik aalajangersaasinnaavoq. Tassunga ilagitillugu ministeri maalaaruteqarnerup kinguartitsinermik kinguneqannginnissaanut malittarisassanik aalajangersaasinnaavoq. Aamma ministeri qanoq ililluni aamma qanoq ittumik nakkutilliinermik inernerusut nakkutilliivimmi tamanut saqqummiunneqarsinnaanerannut malittarisassanik aalajangersaasinnaavoq.

*Imm. 5*. Ministeri tamanut saqqummiussinerup ilusissaa aamma annertussusissaa pillugit malittarisassanik aalajangersasinnaavoq, tassunga ilagitillugu saqqummiussinerup elektroniskikkut pisinnaanera. Ministerip aalajangersinnaavaa, inernerusut ilaat saqqummiunneqassanngitsut.

*Imm. 6*. Ministerip aalajangersinnaavaa, nakkutilliinermik inernerusunut tunngatillugu ministerip pilersitaa edb-ikkut paasissutissiissut tunngavigalugu saqqummiussineq pissasoq. Ministeri qaqugukkulluunniit, tassunga ilagitillugu piffissap ilaani, paasissutissiissummiit tigusisussanut aalajangersimasunut, paasissutissanik ataasiakkaanik imaluunniit amerlasuunik ingerlatitseqqiisinnaavoq. Kinaluunniit paasissutissiissummiit paasissutissanik nalunaaruteqarfigineqarsinnaavoq, tamanut saqqummiunneqarsimasunik, imaluunniit tamanut saqqummiunneqartussanik. Paasissutissanik nalunaaruteqarfigineqarsinnaanermi paasissutissat ataasiakkaat aamma amerlasuut ilaatinneqarput.

*Imm. 7*. Ministeri imm. 3, nr. 9 naapertorlugu nalunaarutiginninnerup oqartussaqarfimmut allamut ingerlanneqarnissaanut malittarisassanik aalajangersasinnaavoq.

*Imm. 8*. Malittarisassani aamma aalajangersakkani imm. 1 aamma 2 malillugu aalajangersarneqarsimasuni tunisinermik, agguataarinermik, tunniussinermik imaluunniit allatut tunniussinermik nittarsaanermut malittarisassanik aalajangersaasoqarsinnaavoq.

**§ 1 a**. Inuussutissalerinermut, nunalerinermut aamma aalisarnermut ministerip Ministeriet for Fødevarer, Landbrug aamma Fiskerimut tassanngaanniillu pisut, inatsimmi imaluunniit inatsit malillugu malittarisassani atuutilersinneqarsimasuni pineqartut, pillugit allakkatigut attaveqarnerit digitalimik ingerlanneqarnissaannut malittarisassanik aalajangersaasinnaavoq.

*Imm. 2*. Ministeri digitalimik attaveqarneq pillugu malittarisassanik erseqqinnerusunik aalajangersaasinnaavoq, tassunga ilagitillugit it-kkut atortorissaarutinik aalajangersimasunik, digitalimik suussutsit immikkuullarissunik aamma digitalimik atsiornernik imaluunniit assigisaannik atuinermut malittarisassat.

*Imm. 3*. Digitalimik nalunaarut apuussimasutut isigineqassaaq, nalunaarut tigusisussamit tiguneqarsinnaanngorsimagaangat.

**§ 1 b.** Aalajangiinerit aamma allagaatit allat, elektroniskimik datanik suliarinninneq tunngavigalugu tamaallaat aalajangiivigineqarsimasut imaluunniit atuutilersinneqarsimasut, taamaallaat ministeriap nassiussisutut taaneqarneratigut atuutilersinneqarsinnaanerat pillugu Fødevarer, landbrug aamma Fiskerimut ministeri malittarisassanik aalajangersaasinnaavoq.

**§ 1 c**. Inatsit manna malillugu imaluunniit inatsit manna malillugu malittarisassat atuutilersinneqarsimasut malillugit allagaatip inuussutissalerinermut, nunalerinermut aamma aalisarnermut ministeriunngitsumit atuutilersinneqarsimasup, atsiorneqarsimanissaanut piumasaqaat naammassineqarsinnaavoq teknikkimik atuinikkut, atuutilersitsisumik kinaasusersiinikkut isumannaarisumik, taamaattoq tak. imm. 2. Allagaatit taamaattut allagaatinut inummit atsiorneqarsimasunut sanillersuuneqassapput.

*Imm. 2*. Ministeri atsiornissamut piumasaqaammik saqqussinissamut malittarisassanik erseqqinnerusunik aalajangersaasinnaavoq. Tassunga ilagitillugu aalajangersarneqarsinnaavoq, allagaatit ilaannut tunngatillugu inuup atsiornissaanut piumasaqaammik saneqqussisinnaannginneq.

**§ 2**. Eqqussinermi aamma tunsinermi nerukkaatissanut akussat malittarisassat aamma aalajangersakkat § 1malillugu aalajangersarneqarsimasut naammassissavaat, peqqissuussapput aamma eqqunngitsuussanngillat aammalu nalinginnaasumik pitsaassuseqassallutik kiisalu tuniniarneqassanngillat putusaarinertalimmik.

*Imm. 2*. Nerukkaatissanut akussat tuniniarneqassanngillat, pasinarsimappat inuit imaluunniit uumasut peqqissusaannut imaluunniit avatangiiginut ulorianartorsiortitsisinnaasut siunertaq naapertorlugu atuinermi.

*Imm. 3*. Nerukkaatissanut akussat, malitassianik aalajangersakkanik malinninngitsut, imaluunniit pasinarsimappat inuit imaluunniit uumasut peqqissusaannut imaluunniit avatangiiginut ulorianartorsiortitsisinnaasut, nerukkaatissanut atorneqassanngillat.

*Imm. 4*. Inuussutissalerinermut, nunalerinermut aamma aalisarnermut ministerip peqqussuteqarnermut aamma inerteqquteqarnermut nalunaaruteqarsinnaavoq, imm. 1-3-nik kiisalu aalajangersakkanik § 1 malillugu aalajangersarneqarsimasunik malinninnissamut pisariqartutut isigineqartunik. Tassunga ilagitillugu ministerip nerukkaatissanut akussat ilaannik imaluunniit nassiussanik atuinissaq inerteqqutigisinnaavaa, misissuinerup aallartinneqarsimasup inernerata pissarsiarineqarnissaata tungaanut. Ministerip aamma aalajangersarsinnaavaa, nerukkaatissanut akussat, malitassianik aalajangersakkanik malinninngitsut, taakkununnga naapertuutilernissaat, nerukkaatissatuunngitsoq allanut atorneqarnissaat, suujunnaarsinneqarnissaat, nerukkaatissanut akussat kingullertut atorneqarfimminninngaanniit utertinneqarnissaat, pilersitsineq il. il. imaluunniit nerukkaatissanut akussanik tuniniaanerup unitsinneqarallarnissaa imaluunniit, nerukkaatissanut akussat pineqartillugit, nunamit allamiit nunamut eqqunneqarsimasut, utertinneqarnissaat.

*Imm. 5*. Imm. 4 malillugu peqqussuteqarnerup aamma inerteqquteqarnerup kingunerisaanik aningaasartuutit, pineqaatissinneqartumut pisussaaffittut tutsinneqassapput.

**§ 2 a.** Inuussutissalerinermut, nunalerinermut aamma aalisarnermut ministerip inerittunik sumiiffinni mingutsinneqarsimasuni uumasunut nerukkaatissatut aalajangerneqarsimasunik naatitsineq inerteqqutaatissinnaavaa imaluunniit killilersorsinnaavaa, tassunga ilagitillugit radioaktiviusunik nakkaatitsiviusimasut. Ministerip nerukkaatissanut akussanik piffinni taamaattuni naatinneqarsimasunik tunisinissaq aamma atuinissaq inerteqqutaatissinnaavaa.

**§ 2 b**. Inuussutissalerinermut, nunalerinermut aamma aalisarnermut ministerip ajutoortoqarneranut aamma ajunaarnersuaqarneranut atatillugu, tassunga ilagitillugit sorsunnerit, uumasunut nerukkaatissanik tunisassiorneq aamma tunisassianik atuineq iluaqutaanerpaaq isumannaarniarlugu, malittarisassat aalajangersarsinnaavai aammalu aalajangersakkat aalajangersinnaavai, mingutsitsineq il. il. pinngitsoortinniarlugit aammalu nerukkaatissanut akussanik pilersuineq isumannaarniarlugu. Tassunga ilagitillugu ministerip inatsimmi malittarisassat aalajangersarneqarsimasut saneqqunneqarnissaannut malittarisassat aalajangersarsinnaavai imaluunniit aalajangersakkat aalajangerlugit.

*Imm. 2*. Imm. 1-imi malittarisassat aalajangersakkat imaluunniit aalajangersakkat aalajangikkat nerukkaatissanut akussanik piginnittunut il. il. aningaasaqarnikkut annaasaqarnermik kinguneqarpata, naalagaaffik taarsiisussaatitaassaaq.

*Imm. 3*. Taarsiissuteqarneq ivertinneqassaaq isumaqatigiissutinik amigaateqarnermi, malittarisassanut ministerimit aalajangersarneqartussanut naapertuuttumik.

**§ 3**. Inuussutissalerinermut, nunalerinermut aamma aalisarnermut ministerip, imaluunniit taassuma ministerip tamatumunnga piginnaatitaa, pissusissamisoortumik kinaassutsimut uppernarsaasiinikkut aammalu eqqartuussisup aalajangerneranik tunngaveqarani nammineq pigisanut aamma pisortat pigisaannut isersinnaatitaavoq, § 2-p aammalu § 1 malillugu aalajangersakkat eqquutsinneqarnissaannik nakkutilliinermut tunngatillugu tamanna pisariaqarpat, aammalu akissarsissutiginagu misissuinissamut misiligutinik tigusisinnaalluni.

*Imm. 2*. Suliffeqarfiit, tikiussuisitsisartut kiisalu nerukkaatissanut akussanik piginnittut aamma atuisut nalunaarsugaasut aamma akuerisaasut, noqqaasoqarneratigut paasissutissat, aalajangersakkat aalajangersarneqarsimasut eqquutsinneqarnerannik nakkutilliinermut pisariaqartut, ministerimut tunniutissavaat aammalu nakkutilliinerup naammassineqarnerani ikiunineq pisariaqartinneqartoq tunniutissallugu.

**§ 3 a.** Inuussutissalerinermut, nunalerinermut aamma aalisarnermut ministerip aalajangersinnaavaa, misiligutit misissuinernut aalajangersimasunut atatillugu tiguneqarsimasut, allamik siunertaqarluni misissorneqarsinnaasut.

*Imm. 2.* Ministerip aamma aalajangersinnaavaa, misissueqqissaanerup inerneri, misissuinernut aalajangersimasunut atatillugu anguneqarsimasut, siunertanut allanut atorneqarsinnaasut.

**§ 4.** (Kalaallit Nunaannut atuutilersinneqassanngilaq).

**§ 4 a**. Akiliinissamut pisussaaffiit, inatsit manna naapertorlugu aalajangersarneqarsimasut aammalu oqartussaqarfimmut akitsuutinik piumasaqartumut eqquutsitsilluni naammassineqarsimanngitsut, ilaneqassapput, peqqussutikkut allamik aalajangersaasoqarsimanngippat, ukiumoortunik ernianik, erniat pillugit inatsimmi § 5-imi erniaasoq malillugu. Taamaattoq erniaq ilanngunneqartoq minnerpaamik 50 kr.-niussaaq. Allakkanut eqqaasitsissutinut 100 kr.-mik akiliuteqartoqartassaaq, aaqqiilluni procentiliisarneq pillugu inatsimmi § 3 naapertorlugu aaqqinneqartartumik.

**§ 5**. Inuussutissalerinermut, nunalerinermut aamma aalisarnermut ministerip inatsit manna malillugu piginnaatitaanini ministeriap ataaniittumut pisortaqarfimmut imaluunniit allaffeqarfimmut allamut inissippagit, aalajangiinerit pillugit maalaaruteqarsinnaanermut pisinnaatitaaneq naapertorlugu aalajangikkat pillugit aalajangersakkanik ministeri aalajangersaasinnaavoq, tassunga ilagitillugit aalajangikkat allattoqarfimmut qulliunerusumut ingerlateqqinneqarsinnaannginneri aammalu maalaarummik tunniussisoqareerneratigut oqartussaqarfiup suliamik suliareqqitassanngortitsisinnaanera. Aamma ministerip maalaarutinik tunniussineq pillugu malittarisassanik aalajangersaasinnaavoq, tassunga ilagitillugit maalaarutip ilusilerneqarnissaanut piumasaqaatit.

*Imm. 2.* Inuussutissalerinermut, nunalerinermut aamma aalisarnermut ministerip pineqartoq ministeri isumaqatiginiaqatigeerneratigut aamma Namminersorlutik Oqartussat isumaqatiginiaqatigeernerisigut inatsit malillugu piginnaatitaanini naalagaaffimmi oqartussaqarfimmut imaluunniit suliffeqarfimmut allamut inississinnaavai. Tassunga atatillugu ministerip taakkua oqartussaqarfiit imaluunniit suliffeqarfiit aalajangiineri pillugit maalaaruteqarsinnaanermut malittarisassat aalajangersarsinnaavai, tassunga ilagitillugit maalaarutip oqartussaqarfimmut allamut tunniunneqarsinnaannginnera, aammalu oqartussaqarfiup imaluunniit suliffeqarfiup suliamik suliareqqitassanngortitsisinnaanerannut periarfissaat, maalaarummik tunniussisoqareerneratigut.

**§ 5 a**. Inatsit manna naapertorlugu imaluunniit taanna malillugu malittarisassat atuutilersinneqarsimasut malillugit, inatsimmi allatut imaluunniit taanna naapertorlugu malittarisassat atuutilersinneqarsimasut malillugit aalajangersaasoqarsimanngippat, aalajangiinerit Miljø- og Fødevareklagenævnetimut maalaarutigineqarsinnaapput, nævnetip immikkoortortaqarfiisa ilaani suliarineqartussat, tak. Miljø- og Fødevareklagenævneti pillugu inatsimmi § 3, imm. 1, nr. 4 imaluunniit 8, taamaalillutik allaffissornikkut oqartussaqarfimmi allamut tunniunneqarsinnaanatik.

*Imm. 2*. Miljø- og Fødevareklagenævnetimut maalaaruteqarneq allakkatigut oqartussaqarfimmut aalajangiisimasumut tunniunneqassaaq, digitalimik nammineq kiffartuussissut atorlugu, taamaattoq tak. Miljø- og Fødevareklagenævneti pillugu inatsimmi § 21, imm. 2-4. Oqartussaqarfiup, aalajangiineq taamaatsiinnarniaruniuk, maalaarutip tigunerata kinguninnguatigut aamma sapaatip akunneri 3-t qaangiutinnginnerini maalaarut maalaaruteqartarfimmut ingerlateqqissavaa. Maalaarutip ingerlateqqinneqarnerani aalajangiineq maalaarutigineqartoq, allagaatit suliap nalilerneqarneranut atorneqarsimasut, aamma oqartussaqarfimmiit oqaaseqaat, oqartussaqarfiup suliamut oqaaseqaataanik ilaqartut, aammalu maalaarummi maalaarutigineqartut, ilanngunneqassapput.

**§ 6**. Inuussutissalerinermut, nunalerinermut aamma aalisarnermut ministerip uani inatsimmi malittarisassanik aalajangersaanissamut piginnaatinneqarfiini, oqaaseqaatinik piniartoqassaaq Namminersornerullutik Oqartussat inatsisaanni kap. 3 naapertorlugu.

*Imm. 2.* Taamaattoq imm. 1 naapertorlugu ministeri oqaaseqaatinik pinianngissinnaavoq, tamanna, piffissaq pissutigalugu imaluunniit alla pissutigalugu, periarfissaanngippat.

**§ 7**. Inatsit alla malillugu pineqaatissat sakkortuut nammineq pisuussutigineqanngippata akiliisitsinermik eqqartuussisoqarsinnaavoq,

* 1. § 2, imm. 1-3-nik, aamma § 3, imm. 2-mik unioqqutitsisumut,
  2. § 2, imm. 4, § 2 a aamma § 2 b, imm. 1 malillugit nalunaarutigineqartumik peqqussummik aamma inerteqqummik malinninngitsumut.

*Imm. 2*. Inatsit malillugu malittarisassani aamma aalajangersakkani atuutilersinneqartunik, malittarisassani aalajangersakkanik unioqqutitsinermut akiliisitsinermik aalajangersaasoqarsinnaavoq.

*Imm. 3*. Suliffeqarfiit il. il. (inatsisitigut pisussaatitaasut) unioqqutitsinerinut akiligassinneqarnikkut akisussaaffimmik suliffeqarfimmut peqqussuteqartoqarsinnaavoq.

*Imm. 4.* Aalajangersakkanik imm. 1-imi taaneqartunik unioqqutitsinermut imaluunniit malittarisassanik imm. 2 malillugu aalajangersarneqartunik unioqqutitsinermut akiliisitsinernik annertussusiliinermut nalinginnaasuusumik naleqquttumik sakkortusaataassaaq, unioqqutitsinermut atatillugu siaruaatsitsisinnaaneq ulorianaataasimappat, tassunga ilagitillugu uumasuni kukiffalinni nappaatinik tunillaassortunik ingasattunik nalunaarutigineqartussaatitaasunik eqqussineq, uumasuni nappaatit aamma aseruuttoornerit pillugit inatsisip Kalaallit Nunaannut atuutilersinneqarnissaanut peqqussummi nr. 524, 8. juni 2004-meersumut ilanngussaq 2-mi aalajangersarneqarsimasutut.

**§ 8.** Unioqqutitsineq nalilerneqarpat akiliisitsinermik pineqaatissinneqarnermik taamaallaat kinguneqartussatut, inuussutissalerinermut, nunalerinermut aamma aalisarnermut ministerip nalunaarutigisinnaavaa, suliap eqqartuussinertaqanngitsumik aalajangiiffigineqarsinnaanera, taanna unioqqutitsisimasoq, unioqqutitsinermut pisuusutut nalunaarpat aamma piffissarititaasup qaangiutinnginnerani, piumasaqaateqarnikkut sivitsorneqarsinnaasoq, akiligassatut nalunaarutigineqartup akilernissaanut nalunaarpat.

*Imm. 2*. Imm. 1-imi nalunaarutiginninnermut taaneqartumut tunngatillugu, Kalaallit Nunaanni eqqartuussisarnermik inatsimmi unnerluutiginninneq pillugu aalajangersagaq assinganik atuutissaaq.

*Imm. 3*. Akiligassaq piffissaq eqqorlugu akilerneqarpat, imaluunniit akuersinerup kingorna akiliisitsiniarnikkut akilerneqarpat malersuineq unitsinneqassaaq.

**§ 9**. Peqqussut atuutilissaaq ulloq………….